NELJANDA KOOSSEISU

KOMMUNAALKOMISJONI KOOSOLEKU P R O T O K O L L

Haapsalus, linnavalitsuses						18. juuni 2003 nr 7

Algus kell 16.00, lõpp kell 18.00

Juhatas			komisjoni esimees Toivo Hein
Võtsid osa 	Kalju Aigro, Toivo Hein, Ivar Astok
Puudusid	Arder Väli, Kaido Antsve

Kutsutud	linnaarhitekt Anu Joost, maanõunik Anu Ulm, ehitusjärelevalve insener Mati Jets

Päevakord:
Linnavolikogu 27.06.2003 istungile esitatud ja kommunaalkomisjoni menetlusse suunatud eelnõude läbivaatamine ja seisukoha võtmine.

ARUTATI ja kuulati linnavalitsuse seisukohti järgmiste esitatud eelnõude juures:

•	Haapsalu linna ehitusmääruse teine lugemine
Tähtaegselt laekus 30 muudatusettepanekut.
Koostöös Mati Jetsiga koostati Haapsalu linna ehitusmääruse projektile muudatusettepanekute tabel (lisatud).

Ühehäälselt
OTSUSTATI:
1.	Esitada volikogule arutamiseks muudatusettepanekute tabel.
2.	Teha volikogule ettepanek lõpetada teine lugemine ja panna eelnõu koos muudatustega lõpphääletusele.

•	Üldplaneeringut muutvate detailplaneeringute algatamine (Haava 12, Suur-Lossi 23/25)
KUULATI:
Anu Joosti selgitusi ja vastuseid esitatud küsimustele.

Ühehäälelt
OTSUSTATI:
Toetada eelnõud esitatud kujul ja teha volikogule ettepanek kinnitada otsusena.

•	Maa munitsipaalomandisse taotlemine (Vahtra põik 7)
KUULATI
Anu Ulmi selgitusi ja vastuseid esitatud küsimustele.

Ühehäälselt
OTSUSTATI:
Toetada eelnõud esitatud kujul ja teha volikogule ettepanek kinnitada otsusena.

•	Katastriüksuse sihtotstarbe määramine (Posti 35, Haapsalu)
KUULATI
Anu Ulmi selgitusi ja vastuseid esitatud küsimustele.

Ühehäälselt 
OTSUSTATI:
Toetada eelnõud esitatud kujul ja teha volikogule ettepanek kinnitada otsusena.

Toivo Hein
Juhataja ja protokollija

								Haapsalu Linnavolikogu
								kommunaalkomisjoni 18.06.2003
								protokolli nr 7 lisa

Muudatusettepanekud
Haapsalu linna ehitusmääruse eelnõule

Esitaja					kommunaalkomisjon
Linnavalitsuse seisukoht			ARVESTADA TÄIELIKULT

Muudatusettepanekud 1-30:
1.	§ 1 pealkirjale lisada “…  ja reguleerimisala.”
2.	§ 5 lõikele 5 lisada p 4 järgmises sõnastuses: “4) üldplaneeringut muutvad detailplaneeringud.”
3.	§ 9 lisada lõiked 4-9 järgmiselt:
(4)	Keskkonda ohustada võiva ehitise ehitamisel tuleb koos detailplaneeringuga läbi viia keskkonnamõjude hindamine. Keskkonnamõjude hindamise vajaduse otsustab linnavalitsus lähtuvalt keskkonnamemorandumi otsusest. Keskkonnamemorandum tuleb täita paralleelselt iga planeeringu koostamisega.
(5)	Üldplaneering ja detailplaneeringud kooskõlastatakse kohaliku päästeteenistusega, kui planeeringuga nähakse ette ehitisi, mille suhtes on õigusaktiga kehtestatud tuleohutusnõuded.
(6)	Maapinnast üle 45 m kõrgust ehitist hõlmav detailplaneering tuleb kooskõlastada Lennuametiga.
(7)	Üldplaneeringu alusel koostatud detailplaneeringu maakonna keskkonnateenistusega kooskõlastamise vajaduse otsustab linnavalitsus.
(8)	Kui kooskõlastamisel ei viidata vastuolule seaduse või seaduse alusel kehtestatud õigusakti või kehtestatud planeeringuga, loetakse planeering kooskõlastatuks, vaatamata planeeringu kohta esitatud teistele ettepanekutele ja vastuväidetele.
(9)	Kui kooskõlastust ei ole antud ühe kuu jooksul planeeringu kooskõlastajale väljasaatmise päevast arvates, arvestab planeeringu koostaja, et kooskõlastajal ei ole planeeringu kohta ettepanekuid ega vastuväiteid.
4.	§ 11 lg 2 sõna “peale” asendada sõnaga “pärast”.
5.	§ 13 lõige1 p 4 sõna “sademeveekanalisatsiooni” asendada sõnaga “sadeveekanalisatsiooni”.
6.	§ 15 lõige 2 p 3 lisada ”…ja paljundamiskulude eest tasumisel 5 tööpäeva jooksul vastavalt Avaliku teabe seadusele”.
7.	§ 19 lõige 6 :"Korteri sisemine ümberehitus, mis toob kaasa konstruktiivseid muutusi kandeseintes või kandeseintesse avade raiumisel tuleb see eelnevalt kooskõlastada linnaarengu ja ehitusosakonnaga." muuta järgmiselt:
"Korterelamus teostatava sisemise ümberehituse jaoks, mis toob kaasa konstruktiivseid muutusi kandeseintes või kandeseintesse avade raiumisel, tuleb selleks eelnevalt taotleda ehitusluba linnaarengu ja ehitusosakonna kaudu."
8.	§ 19 lisada lõige 7
(7)	Kui ehitise otstarve seda eeldab, peavad ehitis ja selle üldkasutatavad osad ning ruumid või alad olema ligipääsetavad ja kasutatavad liikumis-, nägemis- ja kuulmispuudega inimestele.
9.	§ 22 lg 1: välja jätta sõnad”… lammutamise ja tehnosüsteemide muutmise…”
10.	§ 23 ümber nimetada “Nõuded ehitusprojektile”.
11.	§ 23 lg 2 välja jätta kuna nõuded on majandus- ja kommunikatsiooni ministri määrusega reguleeritud ja sellest tulenevalt muuta lõigete numeratsiooni : vastavalt lõige 3 ja 4 lõigeteks 2 ja 3.
12.	§ 24 muuta lõige 1: "Ehitusloa saamiseks esitatakse ehitusprojekt kahes eksemplaris koos ehitusloa taotlusega linnaarengu ja ehitusosakonnale" järgmiselt: "Ehituslubade väljaandmise korra kehtestab linnavalitsus."
13.	§ 24 lõiked 2-4 ja 10 välja jätta 
14.	§ 24 lõiked 8-9 üle viia § 27 lõigeteks 7 ja 8
15.	§ 24 viimaseks lõikeks tuua üle § 29 lõige 2. Korrastada numeratsioon vastavalt §-s tehtud muudatustele.
16. § 25 lg 4 muuta sõnade järjekorda: “…ei tohi paikneda naabri krundi piiri vahetus läheduses, kui puudub naabri kooskõlastus ega eespool tänava ehitusjoont”.
17. § 27 muuta lõige 1 järgmises sõnastuses:" Kasutuslubade väljaandmise korra kehtestab linnavalitsus."
18. § 27 lõiked 2-3 välja jätta
19.	§ 27 lõige 6 p 2 asendada daatum 01.01.2003. a daatumiga 01.01.1995. a.
20.	§ 27 lisada viimase lõikena lause:" Eluruumide kasutusele võtmiseks on nõutav vähemalt ühe toa ja käimla olemasolu" ja korrastada paragrahvi numeratsioon.
21.	§ 28 lõige 3 asendada järgmise lausega: "Pärast ehitise lammutamist esitab omanik linnaarengu ja ehituse osakonnale vormikohase teatise ehitise likvideerimise kohta".
22.	§ 29 lõige 3 teine lause sõnastada: “teatisele lisada uusehitise korral…”. Viimane lause ära jätta kui ülearune.
23.	§ 29 lõige 4 lause lõpp alates sõnadest “…arhitektuuri ja ehituse osakonnale…” asendada sõnadega “… linnaarengu ja ehituse osakonna geodeesiateenistusele registreerimiseks teostusmõõdistuse”.
24.	§ 31 “nõuded” asendada sõnaga “põhimõtted”.
25.	§ 31 punkt 4 esimene lause viia § 32 punktiks 4. Teine lause välja jätta.
26.	§ 32 pealkiri sõnastada: “Nõuded planeeringule”.
27.	§ 33 lõige 5 teine lause ära jätta. Tegelik põhimõte on vastupidine.
28.	§ 33 lõiked 4 ja 5 üle viia § 34 hulka.
29.	§ 34 lõige 1 esimene lause ära jätta. Seadus sellist piirangut ette ei näe.
30. § 25 ja 26 üle tuua 3. ptk lõppu (mõisted kõigepealt). Muutub numeratsioon.